(Vedlegg til adopsjonssøknaden)

# ERKLÆRING VED SØKNAD OM ADOPSJON FRA BARNETS FORELDER SOM IKKE HAR DEL I FORELDREANSVARET

*Etter adopsjonsloven § 10 skal en far eller mor som ikke har foreldreansvar, varsles og få uttale seg før adopsjonssøknaden avgjøres.*

*Uttalelsen vil være viktig i vurderingen av om adopsjon er til barnets beste. Adopsjonsbevilling kan gis selv om foreldre uten foreldreansvar går imot adopsjonen.*

|  |  |  |  |  |
| --- | --- | --- | --- | --- |
| Forelders etternavn | | Fornavn | Mellomnavn | |
| Bostedsadresse | | | | |
| Fødselsnummer   | | | | | | | | | | | | Arbeidssted | | Telefon arbeid | Telefon privat |

|  |  |  |
| --- | --- | --- |
| Barnets etternavn | Fornavn | Mellomnavn |
| Bostedsadresse | | Fødselsnummer   | | | | | | | | | | | |

|  |  |
| --- | --- |
| Jeg ønsker å gi følgende uttalelse til søknaden om adopsjon av mitt barn (*bruk eget ark ved behov)* | |
| **UNDERSKRIFT** | |
| *Jeg bekrefter at jeg har mottatt informasjon om adopsjon og rettsvirkningene av denne. Jeg forstår at en adopsjon er endelig og ikke kan omgjøres. Jeg er kjent med at barnet fra det er 18 år har krav på å få opplyst hvem de opprinnelige foreldre er fra den myndigheten som har gitt bevillingen*. *jf. adopsjonsloven § 39 første ledd.*  *Jeg er også kjent med at barnet etter fylte 18 år, vil få informasjon fra adopsjonsmyndigheten om at det har rett til innsyn i adopsjonssaken sin, jf. adopsjonsloven § 39 andre ledd.* | |
| Sted, dato | |
| Forelders underskrift | |
| Underskriftens riktighet bekreftes | |
| Sted, dato, stempel | Offentlig tjenestepersons eller advokats underskrift |

# GENERELL INFORMASJON

(Se også adopsjonsloven av 16. juni 2017 nr. 48)

## *Hva adopsjon innebærer*

Det følger av adopsjonsloven § 24 at adoptivbarnet ved adopsjonen får samme rettsstilling som om det hadde vært adoptivforeldrenes egnefødte barn. Ved adopsjonen går alle de plikter og rettigheter som biologiske foreldre har og som følger av foreldreansvaret, over på adoptivforeldrene. Samtidig faller rettsforholdet til de biologiske foreldrene og familien deres bort. En konsekvens av dette er at foreldrene ikke har noen rett til samvær med barnet etter at adopsjonen er gjennomført. Et adopsjonsforhold kan ikke oppheves. Forholdet mellom adoptivforeldre og adoptivbarn kan bare endres ved tiltak etter barnevernloven eller ved en ny adopsjon. Et vedtak om adopsjon kan påklages.

## *Samtykke til adopsjon fra barn*

Adopsjon er et inngripende vedtak i barnets rettslige og personlige forhold. Derfor må barn som har fylt 12 år selv samtykke til adopsjon (adopsjonsloven § 9). Et samtykke innebærer ikke at adopsjonsbevilling automatisk blir gitt. Hensynet til barnets beste er alltid avgjørende (adopsjonsloven § 4).

Den som har fylt 12 år, kan ikke adopteres uten eget samtykke. Med andre ord kan barnet hindre adopsjon ved å nekte å gi sitt samtykke. Barnet skal ha anledning til å overveie nøye spørsmålet om adopsjon, og et samtykke kan tilbakekalles inntil adopsjonsbevilling er gitt. Tilbakekallet vil da ha den virkning at slik bevilling ikke gis.

## *Samtykke til adopsjon fra den eller dem med foreldreansvar*

Etter adopsjonsloven § 10 kreves samtykke fra den eller dem som har foreldreansvar for barnet. Foreldrenes samtykke kan ikke gis før to måneder etter at barnet er født. Også en forelder som har overført foreldreansvaret til den andre forelderen før barnet er to måneder gammelt, skal samtykke til adopsjonen.

Samtykke til adopsjon innebærer ikke at adopsjonsbevilling automatisk blir gitt. Hensynet til barnets beste er alltid avgjørende (adopsjonsloven § 4).

## *Uttalelse fra foreldre uten foreldreansvar*

Etter adopsjonsloven § 10 skal en far eller mor som ikke har foreldreansvar, varsles og få uttale seg før adopsjonssøknaden avgjøres.

Uttalelsen vil være viktig i vurderingen av om adopsjon er til barnets beste. Adopsjonsbevilling kan gis selv om foreldre uten foreldreansvar går imot adopsjonen.

## *Adoptivbarnets navn*

På bakgrunn av melding kan Barne-, ungdoms- og familieforvaltningen samtidig med adopsjonen, treffe vedtak om adoptivbarnets navn etter navneloven. Klageinstans for navnevedtaket er Fylkesmannen. Barne-, ungdoms- og familieforvaltningen kan gi nærmere informasjon om hvilke navn barnet kan ta. Se også Justisdepartementets rundskriv G-20/02.

## *Adoptivbarnets rett til opplysninger om biologiske foreldre*

Det følger av adopsjonsloven § 38 at adoptivforeldre så snart som tilrådelig skal fortelle adoptivbarnet at det er adoptert. Fra barnet er 18 år har det krav på å få opplysninger om sine opprinnelige foreldre fra Barne-, ungdoms- og familiedirektoratet (adopsjonsloven § 39). Når et adoptivbarn har fylt 18 år, vil adopsjonsmyndigheten skriftlig informere om at han/hun har rett til innsyn i adopsjonssaken sin (adopsjonsloven § 39 andre ledd). Dette gjelder bare adopsjoner som er gitt i medhold av adopsjonsloven av 2017.